 பொழிப்புரை அகர ஆகார ஈற்றின்முன் இகர ஈகாரங்கள் வந்தால் ஈறும் முதலுமாகிய இரண்டும் கெட ஏகாரம் வரும். உதாரணம்: நர இந்திரன்- நரேந்திரன், தேவ ஈசன்- தேவேசன், தரா இந்திரன் - தரேந்திரன், உமா ஈசன் - உமேசன். 154. அ ஆ முன் உ ஊவரி லிரண்டுங்கெட் டோவாம். (14) ()அ ஆ முன் உ ஊ வரில் இரண்டும் கெட்டு ஓ ஆம்.  பவாநந்தர் உரைஇஃது அ ஆ முன் உ ஊ வருமாறு உணர்த்துகின்றது.  பதவுரை அ ஆ முன் = அகர ஆகார ஈற்றின்முன்,  உ ஊ வரில் = உகர ஊகாரங்கள் வந்தால்,  இரண்டும் கெட்டு = ஈறும் முதலுமாகிய இரண்டும் கெட்டு,  ஓ ஆம் = ஓகாரம் வரும்.